López gobernua

López gobernua edo IX. legealdiko Eusko Jaurlaritza 2009ko maiatzaren 7a eta 2012ko abenduaren 14a bitartean agintean egon zen Eusko Jaurlaritza izan zen, 2009ko Eusko Legebiltzarrerako hauteskundeen ondoren osatua. Eusko Legebiltzarrak lehen aldiz hautatu zuen Patxi López lehendakari, PSE-EE, PP eta UPyD alderdien babesarekin. Gobernua PSE-EEren eta PPren arteko akordioaren emaitza izan zen, nahiz eta gobernuko kideak PSE-EEkoak edo gertuko independenteak soilik izan. Historian lehen aldiz alderdi abertzalerik gabeko gobernua izan zen, alderdi konstituzionalisten gehiengoak EAJ gobernutik kendu baitzuen.

Historia 
Legealdi honetan Patxi López lehendakariak Lehendakariorde kargua ezabatu zuen Eusko Jaurlaritzaren organigramatik.

2010eko urtarrilaren 25ean IREKIA izeneko web gunearen sorrera plazaratu zen, 99.000 euroko aurrekontuarekin. Aurkezpen-ekitaldian 43.662 € gastatu ziren.

Gobernua

Lehen banaketa

Bigarren banaketa 
Patxi Lopezek hauteskunde aurrerapena iragarri ondoren, 2012ko abuztuaren 30ean, Rodolfo Aresek dimisioa eman zuen, PSE-EEren kanpaina koordinatzailea zenez gero horretan zentratzea zegokiola argudiatuta. Era horretan, lehendakariak gobernu egitura aldatu zuen legealdiko azken hilabeteetarakoː Herrizaingo Saila eta Justizia eta Herri Administrazio Saila bateratu egin ziren, Herrizaingo, Justizia eta Herri Administrazio Saila osatuz. Idoia Mendiak, Justizia eta Herri Administrazio sailburuak, hartu zuen sail berriaren ardura.

Oharrak

Erreferentziak

Ikus, gainera 
 Eusko Jaurlaritza

Kanpo estekak 
  IREKIA web gunea

Eusko Jaurlaritzaren legealdiak